“เอฟเอ็น แฟคตอรี่ เอ๊าท์เลท” ยื่นไฟลิ่งขาย IPO 250 ล้านหุ้น ลุยโรดโชว์วันนี้!
“เอฟเอ็น แฟคตอรี่ เอ๊าท์เลท” ยื่นไฟลิ่งขาย IPO 250 ล้านหุ้น ลุยเดินสายโรดโชว์วันนี้!
23 ก.ย. 2559

ผู้สื่อข่าวรายงานว่า บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ผู้ดำเนินธุรกิจศูนย์จัดจำหน่ายสินค้า ประเภท “เอ๊าท์เลท” ภายใต้ชื่อ “เอฟเอ็น แฟคตอรี่ เอ๊าท์เลท” ซึ่งจำหน่าย ผลิตภัณฑ์อุปโภคบริโภค ประเภทเสื้อผ้า เครื่องนอน เครื่องหนัง เฟอร์นิเจอร์ และของใช้ภายในบ้าน ภายใต้ตราสินค้าของบริษัท และตราสินค้าอื่นๆ ยื่นไฟลิ่งกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเข้าซื้อขายในตลาดหลักทรัพย์แห่งประเทศไทย (SET)
โดยมีจำนวนหุ้นที่ IPO หุ้นสามัญเพิ่มทุน 250,000,000 หุ้น ราคา PAR 0.50 บาท ที่ปรึกษาทางการเงินบริษัท แอสเซท โปร แมเนจเม้นท์ จำกัด ทั้งนี้บริษัทจะเริ่มนำเสนอข้อมูลต่อนักลงทุนตั้งแต่วันนี้ (23 ก.ย.) จนถึงวันที่ 19 ต.ค.59